Document ID: 31994R2883

KOMISSION ASETUS (EY) N:o 2883/94,
annettu 28 päivänä marraskuuta 1994,
Kanariansaarten arvioidun hankintataseen vahvistamisesta neuvoston asetuksen (ETY) N:o 1601/92 2 5 artiklassa säädettyyn erityiseen järjestelmään kuuluvien maataloustuotteiden osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(1), sellaisena kuin se on viimeksi muutettuna komission asetuksella (EY) N:o 1974/94(2), ja erityisesti sen 2 artiklan, 3 artiklan 4 kohdan, 4 artiklan 4 kohdan ja 5 artiklan 2 kohdan,
sekä katsoo, että
asetuksella (ETY) N:o 1601/92 käyttöön otetut toimenpiteet, joiden tarkoituksena on tiettyjen maataloustuotteiden hankinnan osalta lievittää Kanariansaarten maantieteellisestä asemasta johtuvia vaikutuksia, muodostuvat tuontitulleista vapauttamisena ja tukien myöntämisenä tarjotuista eduista yhteisöstä lähtöisin olevien maataloustuotteiden toimitusten mahdollistamiseksi; kyseiseen järjestelmään sisältyy myös puhdasrotuisten siitoseläinten hankintaan myönnettävä tuki tuotantomahdollisuuksien kehittämiseksi saarilla,
asetuksen (ETY) N:o 1601/92 2 artiklan mukaisesti kyseisillä toimenpiteillä katetaan edellä mainitun asetuksen liitteessä lueteltujen ihmisravinnoksi tai saarilla jalostettaviksi tarkoitettujen tuotteiden tarve; tämä tarve arvioidaan vuosittain arvioidun taseen yhteydessä, jota on mahdollista tarkistaa tasekauden aikana saarten tarpeiden kehityksen perusteella; jalostus- ja pakkausteollisuuden tarpeiden arvioinnin perusteella paikallisille markkinoille tarkoitetuille tai perinteisesti muualle yhteisöön lähetettäville tuotteille voidaan laatia erillinen arvioitu tase,
selvyyden ja avoimuuden vuoksi sekä arviointimenetelmien yhdenmukaistamiseksi kyseinen arvioitu tase olisi laadittava eri markkina-aloihin kuuluvien maataloustuotteiden osalta yhtenäiseksi asiakirjaksi; jalostus- ja pakkausalan erityistarpeet huomioon ottaen näille toiminnoille olisi toisaalta tarvittaessa laadittava erillinen tase,
kyseisten taseiden hallinnan helpottamiseksi olisi vahvistettujen määrien jakaumaa sallittava tietyssä määrin muuttaa toisaalta tiettyjen tase-erien välillä ja toisaalta osien "ihmisravinnoksi" ja "jalostukseen tai pakattavaksi" kesken,
ennen Kanariansaarten erityisen hankintajärjestelmän soveltamista koskevan arvioinnin tulosten saamista taseita on 1 päivästä heinäkuuta 1994 alkaen laadittu useimpien tuotteiden osalta toistuvasti rajoitetuiksi ajanjaksoiksi,
selvyyden vuoksi olisi tiettyjä maataloustuotteita koskevista erityistoimenpiteistä Kanariansaarten hyväksi annetun neuvoston asetuksen (ETY) N:o 1601/92 soveltamista koskevista yhteisistä yksityiskohtaisista säännöistä 16 päivänä marraskuuta 1994 annetun komission asetuksen (EY) N:o 2790/94(3), joka on komission asetuksen (ETY) N:o 1695/92(4), sellaisena kuin se on viimeksi muutettuna asetuksella (ETY) N:o 2596/93(5), uusinto, tullessa voimaan 1 päivänä joulukuuta 1994, vahvistettava kyseisiä tuotteita koskeva arvioitu tase, joka kattaisi 1 päivän heinäkuuta 1994 ja 30 päivän kesäkuuta 1995 välisen vuoden pituisen ajanjakson kokonaisuudessaan ja johon aiemmin vahvistetut osataseet tarvittaessa sisältyisivät; on aiheellista muistuttaa, että 1 päivästä joulukuuta 1994 tuontitulleista vapauttamisena ja tukien myöntämisenä tarjottuja etuja myönnetään asetuksessa (ETY) N:o 1695/92 säädetyin edellytyksin,
on niin ikään aiheellista muistuttaa, että sokeri-, viini- ja humala-alan arvioidut taseet vahvistetaan vastaavasti komission asetuksissa (EY) N:o 1443/94(6), (EY) N:o 1742/94(7) ja (EY) N:o 1818/94(8) koko meneillään olevaksi vuoden pituiseksi ajanjaksoksi; niitä ei ole aiheellista mainita tässä asetuksessa 1 päivän heinäkuuta 1994 ja 30 päivän kesäkuuta 1995 välisen ajanjakson osalta,
niiden välineiden tehokkuuden lisäämiseksi, joita toimivaltaisilla viranomaisilla on käytettävissään hankintajärjestelmän toiminnan varmistamiseksi, olisi säädettävä todistushakemuskohtaisen enimmäismäärän vahvistamisesta silloin, kun vaarana on Kanariansaarten markkinoiden vakava häiriintyminen tai kun on estettävä järjestelmän toiminnan kannalta haitallisten keinottelukäytäntöjen kehittyminen; asetusta (EY) N:o 2790/94 olisi muutettava vastaavasti,
tämän asetuksen säännösten olisi tultava voimaan heti, kun ne on julkaistu, ja samana päivänä, jona asetus (EY) N:o 2790/94 tulee voimaan, ja
tässä asetuksessa säädetyt toimenpiteet ovat asianomaisten hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 1601/92 2, 3, 4 ja 5 artiklan soveltamiseksi vahvistetaan liitteissä ne arvioituun hankintataseeseen sisältyvät määrät, jotka on tapauksen mukaan joko vapautettava tuontitulleista, kun kyse on kolmansista maista tulevista tuotteista, tai jotka yhteisön markkinoilta tulevien tuotteiden osalta saavat yhteisön tukea.
Kun arvioidussa taseessa vahvistetaan yhdelle tuotteelle kaksi määrää vastaavasti suoraa kulutusta sekä jalostusta tai pakkaamista varten, näiden kahden hyödyntämistavan välistä jakaumaa on mahdollista muuttaa 20 prosentin rajoissa kyseiselle tuotteelle vahvistettujen määrien summasta.
2 artikla
Lisätään asetukseen (EY) N:o 2790/94 8 a artikla seuraavasti:
"8 a artikla
Siltä osin, kuin se on ehdottoman välttämätöntä häiriöiden välttämiseksi Kanariansaarten markkinoilla tai sellaisten keinotteluluonteisten toimien kehittymisen estämiseksi, jotka vakavasti haittaisivat erityisen hankintajärjestelmän moitteetonta toimintaa, toimivaltaisten viranomaisten on vahvistettava todistushakemuskohtainen enimmäismäärä.
Toimivaltaisten viranomaisten on viipymättä ilmoitettava komissiolle tapauksista, joissa tätä artiklaa sovelletaan."
3 artikla
Tämä asetus tulee voimaan 1 päivänä joulukuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä marraskuuta 1994.

Labels: 17
5
3
6
18